Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi tietyistä fluoratuista kasvihuonekaasuista sekä Euroopan parlamentin ja neuvoston direktiivin antamiseksi moottoriajoneuvojen ilmastointijärjestelmien päästöistä ja neuvoston direktiivin 70/156/ETY muuttamisesta /* KOM/2005/0296 lopull. - ( 2003/0198 */





[pic] | EUROOPAN YHTEISÖJEN KOMISSIO | Bryssel 01.07.2005 KOM(2005)296 lopullinen 2003/0198 A (COD)2003/0198 B (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi tietyistä fluoratuista kasvihuonekaasuista sekä Euroopan parlamentin ja neuvoston direktiivin antamiseksi moottoriajoneuvojen ilmastointijärjestelmien päästöistä ja neuvoston direktiivin 70/156/ETY muuttamisesta 2003/0198 A (COD)2003/0198 B (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi tietyistä fluoratuista kasvihuonekaasuista sekä Euroopan parlamentin ja neuvoston direktiivin antamiseksi moottoriajoneuvojen ilmastointijärjestelmien päästöistä ja neuvoston direktiivin 70/156/ETY muuttamisesta 1. MENETTELY Ehdotus [KOM(2003)492 lopullinen, 11. elokuuta 2003] toimitettiin neuvostolle ja Euroopan parlamentille 12. elokuuta 2003 EY:n perustamissopimuksen 175 artiklan 1 kohdassa määrätyn yhteispäätösmenettelyn mukaisesti. Euroopan talous- ja sosiaalikomitea antoi lausuntonsa 28. tammikuuta 2004[1]. Euroopan parlamentti antoi lausuntonsa ensimmäisessä käsittelyssä 31. maaliskuuta 2004 pitämässään istunnossa. Euroopan parlamentin lausunnon jälkeen neuvosto saavutti määräenemmistöllä poliittisen yhteisymmärryksen yhteisestä kannasta 14. lokakuuta 2004 EY:n perustamissopimuksen 250 artiklan 2 kohdan mukaisesti. Neuvosto vahvisti yhteisen kantansa virallisesti 20. kesäkuuta 2005. 2. KOMISSION EHDOTUKSEN TARKOITUS Ehdotuksen yleisenä tavoitteena on edistää merkittävästi Euroopan yhteisölle Kioton pöytäkirjassa asetetun tavoitteen saavuttamista ottamalla käyttöön kustannustehokkaita toimenpiteitä fluorattujen kasvihuonekaasujen päästöjen vähentämiseksi. Näiden fluorattujen kasvihuonekaasujen päästöjen (hiilidioksidiekvivalenttina) arvioidaan kasvavan noin 50 prosenttia vuosina 1995-2010, jos tilanne jatkuu nykyisellään. Koska Kioton pöytäkirja tuli voimaan 16. helmikuuta 2005, on entistäkin tärkeämpää, että EU antaa ja panee nopeasti täytäntöön lainsäädäntöä kasvihuonekaasupäästöjensä vähentämiseksi. Toisena tavoitteena on estää sisämarkkinoiden vääristyminen, joka voi olla seurauksena, jos jäsenvaltiot käyttävät tai suunnittelevat toisistaan poikkeavia toimenpiteitä omien Kioton pöytäkirjasta johtuvien tavoitteidensa saavuttamiseksi. Tämä edellyttää yhdenmukaistettuja säännöksiä, joilla rajoitetaan fluorattujen kaasujen kaupanpitämistä ja käyttöä sellaisissa sovelluksissa, joissa kyseisiä kaasuja on vaikea eristää tai joissa niiden käyttöä ei pidetä tarkoituksenmukaisena ja ne voidaan korvata muilla vaihtoehdoilla. Keskeinen tekijä on tiettyjen fluorattujen kasvihuonekaasujen vuotojen rajoittaminen ajoneuvojen ilmastointijärjestelmissä ja HCF-134a:n käytön kieltäminen näissä järjestelmissä tiettyyn määräaikaan mennessä. Ehdotetun asetuksen odotetaan vähentävän fluorattujen kaasujen ennustettuja päästöjä noin 23 miljoonalla hiilidioksidiekvivalenttitonnilla vuoteen 2010 mennessä. Tämän jälkeen odotetaan vieläkin suurempia vähennyksiä, koska eräillä säännöksillä, erityisesti HFC-134a:n käytön kieltämisellä ajoneuvojen ilmastointijärjestelmissä, on merkittävää vaikutusta vasta vuoden 2010 jälkeen. Yhteinen kanta rakentuu komission ehdotuksen pohjalle ja koostuu kahdesta säädöksestä. Näiden säädösten avulla voidaan osaltaan varmistaa, että EU voi täyttää kustannustehokkaalla tavalla kasvihuonekaasupäästöjen vähentämistä koskevat oikeudelliset sitoumukset, joista on sovittu Kioton pöytäkirjassa, jonka Euroopan yhteisö ja sen jäsenvaltiot ratifioivat 31. toukokuuta 2002. 3. YHTEISTÄ KANTAA KOSKEVAT KOMISSION HUOMAUTUKSET 3.1. Yleiset huomautukset Euroopan parlamentin ehdottamista 81 :sta tarkistuksesta 54 on sisällytetty yhteiseen kantaan joko kokonaisuudessaan, osittain tai periaatteessa. Komissio hyväksyy 27 parlamentin ehdottamaa tarkistusta, jotka on sisällytetty yhteiseen kantaan. Komissio katsoo, että yhteisessä kannassa, joka koostuu tiettyjä fluorattuja kasvihuonekaasuja koskevasta asetuksesta ja moottoriajoneuvojen ilmastointijärjestelmien päästöjä koskevasta direktiivistä, ei muuteta komission ehdotuksen lähestymistapaa eikä tavoitteita. Ehdotuksen muodon muuttaminen vastaa myös parlamentin toivetta, jonka mukaan ajoneuvojen ilmastointijärjestelmiä olisi käsiteltävä tyyppihyväksyntää koskevassa lainsäädännössä. Komissio hyväksyy tämän muotoa koskevan muutoksen siltä pohjalta, että näitä kahta osaa käsitellään yhtenä kokonaisuutena, jonka avulla taataan alkuperäisen ehdotuksen ympäristötavoitteiden saavuttaminen. Myös neuvosto hyväksyi tämän, ja se käy ilmi yhteisen kannan johdanto-osan kappaleista. Komissio antoi asetuksen 10 artiklaa koskevan lausuman (ks. liite). 3.2. Yksityiskohtaiset huomautukset 3.2.1. Komission hyväksymät parlamentin tarkistukset, jotka on sisällytetty yhteiseen kantaan kokonaan, osittain tai periaatteessa Tarkistuksissa 3, 34 ja 79 ilmaus ”fluorattu kaasu” korvataan ilmauksella ”fluorattu kasvihuonekaasu” (tätä ilmausta käytetään kaikkialla tekstissä). Tarkistuksessa 8 tarkennetaan asetuksen soveltamisalaa sen 1 artiklan 2 kohdassa. Tarkistuksessa 12 parannetaan ”talteenoton” määritelmää. Tarkistuksessa 13 annetaan ”hävittämisen” määritelmä. Tarkistuksissa 15, 16 ja 17 selvennetään asetuksen soveltamisalaan kuuluvien aineiden määritelmiä. Tarkistuksessa 18 luodaan oikeudellista selkeyttä ja varmuutta ”lämmitysvaikutuksen” määritelmään. Tarkistuksessa 29 varmistetaan, että vuotojen esiintyessä korjaukset tehdään asianmukaisesti. Tarkistuksessa 30 harvennetaan tarkastusten tiheyttä, jos vuotoja ei havaita. Tarkistuksissa 31 ja 107 sallitaan palontorjuntalaitteistojen tarkastaminen ISO 14520 –standardin mukaisesti. Tarkistuksissa 32 ja 33 edellytetään vuotojen havaitsemisjärjestelmän käyttöönottoa todennäköisissä vuotokohdissa. Tarkistuksen 35 mukaan vuodot on korjattava mahdollisimman nopeasti. Tarkistuksen 41 mukaan jäsenvaltioiden on mukautettava koulutusjärjestelmänsä. Tarkistuksissa 46, 50, 52 ja 63 selvennetään tekstiä tietojen ilmoittamisen osalta. Tarkistuksen 78 mukaan fluorattuja kaasuja sisältävien tuotteiden ja laitteiden merkinnöissä olisi annettava tietoja niiden lämmitysvaikutuksesta. Tarkistuksessa 82 käsitellään asetuksen uudelleentarkastelua sen selvittämiseksi, onko sitä syytä tarkistaa. Direktiivissä tästä säädetään 8 artiklassa. Tarkistuksessa 111 edellytetään, 31. joulukuuta 2006 alkaen kaikkien uusien ajoneuvotyyppien on täytettävä standardoidulla testimenettelyllä määriteltyä vuotonopeutta koskevat vaatimukset. 3.2.2. Komission hyväksymät parlamentin tarkistukset, joita ei ole sisällytetty yhteiseen kantaan Johdanto-osan kappaleet: Tarkistus 7 koskee koulutusta ja sertifiointia. Neuvosto on päättänyt olla käsittelemättä yksityiskohtaisesti jokaista säännöstä. Komissio voi hyväksyä tämän, koska koulutusta ja sertifiointia koskevia asetuksen säännöksiä on lujitettu. Määritelmät: Käsitteiden määrittely yhteisön lainsäädännön pohjalta, mikäli mahdollista, voi parantaa selkeyttä ja varmuutta, kuten tarkistuksissa 9 ja 11 . Yhteiseen kantaan ei ole sisällytetty parlamentin ehdottamia ”kuljetusastian” ja ”tuottajan” määritelmiä, mutta komissio katsoo, ettei tämä heikennä komission ehdotusta. Standardoidut testit ennen markkinoille saattamista: Tarkistuksessa 24 edellytetään, että jäähdytys-, ilmastointi- ja lämpöpumppujärjestelmille on tehtävä standardoidut testit ennen niiden markkinoille saattamista. Näiden standardien tulisi perustua voimassa olevaan lainsäädäntöön eikä komitean määrittelemiin testeihin. Neuvoston mielestä tämä on normaali menettely, jota ei siten tarvitse toistaa yhteisessä kannassa. Sertifioidun henkilöstön ja yritysten sähköinen rekisteri: Tarkistuksessa 40 esitetty sähköinen rekisteri olisi voinut olla hyödyllinen väline, joka olisi auttanut laitteiden haltijoita käyttämään pätevää henkilöstöä. Tätä säännöstä ei ole sisällytetty yhteiseen kantaan. Komissio voi hyväksyä tämän, koska säännös ei ole olennainen eristämistä koskevien säännösten kannalta. Ajoneuvojen ilmastointijärjestelmät, joiden lämpövaikutus on alle 100, ja verokannustimet: Tarkistuksen 77 mukaan jäsenvaltioiden olisi edistettävä verokannustimilla sellaisten laitteiden (ajoneuvojen ilmastointijärjestelmien) markkinoille saattamista, joiden lämpövaikutus on alle 100. Komissio hyväksyy tämän periaatteessa, mutta katsoo, ettei sen pitäisi olla pakollista. Tätä tarkistusta ei ole sisällytetty yhteiseen kantaan . Talteenottotavoitteiden ja talteenoton oikeudellisen kehyksen tarkistamistarpeen tarkastelu: Tarkistuksessa 81 pyritään vahvistamaan uudelleentarkastelua koskevia säännöksiä talteenoton osalta. Komissio katsoo, että uudelleentarkastelua koskeviin säännöksiin voisi olla hyödyllistä sisällyttää talteenottoa koskevien säännösten uudelleentarkastelu. Tätä ei ole sisällytetty yhteiseen kantaan, mutta komissio katsoo, että vaatimus arvioida ”säännösten vaikutuksia” kattaa tämän näkökohdan. 3.2.3. Parlamentin tarkistukset, joita komissio ei hyväksy, mutta jotka on sisällytetty yhteiseen kantaan Ajoneuvojen ilmastointijärjestelmät : Tarkistuksessa 6 poistetaan johdanto-osan kappale, jossa viitataan siirrettäviin kiintiöihin. Tarkistus liittyy tarkistukseen 105 , jota komissio ei myöskään voinut alun perin hyväksyä. Neuvosto on omaksunut ajoneuvojen ilmastointijärjestelmien päästöjen vähentämiseen käytettävän säädöksen suhteen samanlaisen lähestymistavan kuin parlamentti. Yhteisessä kannassa komission ehdottamat säännökset on muotoiltu tyyppihyväksyntää koskevaksi direktiiviksi, jolla muutetaan direktiiviä 1970/156/EY. Markkinoille saattamisen määritelmä: Tarkistus 10 sisältää myös itse fluorattujen kaasujen markkinoille saattamisen näitä kaasuja sisältävien tuotteiden ja laitteiden lisäksi. Tarkistuksessa poistetaan myös komission ehdotukseen sisältyvä viittaus ”käyttämättömiin” tuotteisiin ja laitteisiin. Komissio voi tukea uutta määritelmää, koska siitä on jätetty pois fluorattujen kaasujen markkinoille saattaminen. ”Omistajan” ja ”käyttäjän” käsitteet: Tarkistuksissa 23 ja 34 korvataan komission ehdotuksessa käytetty ilmaus ”omistajat” ilmauksella ”omistajat ja käyttäjät”. Komissio katsoo, että olisi määriteltävä selkeästi, kuka on vastuussa eristämisestä, ja että vakiintunut käytäntö tätä varten olisi käyttää käsitettä ”omistaja”. Yhteisen kannan 2 artiklan f alakohdassa tämä käsite on korvattu käsitteellä ”haltija”, jonka määritelmään sisältyy mahdollisuus, että ”omistaja” nimetään vastaamaan eristämisestä ja talteenotosta. Käsitteet ”akkreditoidut yritykset” ja ”sertifioitu henkilöstö” : Tarkistuksissa 26 , 27 ja 28 otetaan käyttöön käsite ”akkreditoidut yritykset” käsitteen ”sertifioitu henkilöstö” rinnalla. Komissio katsoo, että eristämistä koskevien säännösten keskeinen tekijä on pätevän henkilöstön tarve. Ilmauksen ”sertifioitu” käyttäminen ”pätevän” sijasta henkilöstön yhteydessä voidaan hyväksyä samoin kuin yritysten sisällyttäminen 3 artiklan 2 kohtaan, sillä tarkastusjärjestelmää on vahvistettu kirjanpitovaatimusten osalta. Fluorattujen kaasujen talteenotto: Tarkistuksessa 39 edellytetään talteenottoa laitteen huollon ja sen lopullisen käytöstä poistamisen aikana. Yhteisessä kannassa tämä on korvattu ilmaisulla ”ja ennen näiden laitteiden hävittämistä”. Komissio voi tukea tätä muotoilua. Tarkastustiheyden vähentäminen, jos vuotoja ei havaita: Tarkistuksen 110 osalta komissio pitäisi parempana, että tarkastustiheyden vähentämisestä päättäisi toimivaltainen viranomainen, sillä se pystyy parhaiten arvioimaan tilanteen. Yhteisen kannan mukaan tarkastustiheys puolitetaan, jos käyttöön on otettu asianmukainen vuotojen havaitsemisjärjestelmä. Koulutus ja sertifiointi: Komissio ei voi hyväksyä tarkistuksia 42, 43 ja 44 , joiden mukaan olemassa olevat järjestelmät olisi saatettava asetuksen vaatimusten mukaisiksi. Komission mielestä nämä tarkistukset ovat liian normatiivisia. Joitain näissä tarkistuksissa esitettyjä käsitteitä on sisällytetty yhteiseen kantaan (5 artikla), joka on tältä osin muotoiltu suurelta osin uudelleen. Artiklan keskeiset osat, jotka koskevat koulutuksen vähimmäisvaatimusten vahvistamisessa ja vastavuoroisessa tunnustamisessa sovellettavaa aikataulua ja menettelyä, ovat kuitenkin pysyneet muuttumattomina. Tietojen ilmoittaminen: Komissio ei voi hyväksyä tarkistuksia 47, 48, 54, 55, 57, 59, 60 ja 62 , joissa poistetaan tuottajien velvollisuus arvioida loppukäyttäjien päästöt, otetaan käyttöön kunkin kaasun elinkaaren aikaisten päästöjen käsite sekä velvoitetaan jäsenvaltiot tarkastelemaan edustavaa otantaa rekistereistä ja ilmoittamaan komissiolle arvioidut päästömäärät. Komissio ei voi hyväksyä näitä tarkistuksia, koska ne yhdessä vaarantaisivat ilmoitussäännösten tasapainon. Yhteisessä kannassa on kuitenkin löydetty kompromissi, jonka komissio voi hyväksyä. Ajoneuvojen ilmastointijärjestelmät: Tarkistuksissa 65, 71, 73, 76, 105, 108, 111 ja 112 korvataan siirrettäviä kiintiötä koskevat säännökset tyyppihyväksyntää koskevilla säännöksillä. Komissio hyväksyi nämä tarkistukset sen jälkeen kun kävi selväksi, että neuvosto suosi käytettävän säädöksen muodon osalta samanlaista ratkaisua kuin parlamentti. Eri toimielimet ovat kuitenkin erimielisiä siitä, milloin näiden säännösten pitäisi tulla voimaan. Parlamentti ehdottaa vuotta 2011 uusien ajoneuvotyyppien osalta ja vuotta 2014 kaikkien uusien ajoneuvojen osalta. Komissio katsoo, että määräaika ei saisi olla myöhempi kuin 2010 ja 2016, jotta uudelleen muotoiltu säädös vastaisi komission ehdotusta. Komissio pitää tätä tärkeänä, jotta voidaan edistää Kioton pöytäkirjassa asetettujen EU:n tavoitteiden saavuttamista. Yhteisessä kannassa komission ehdottamat säännökset annetaan tyyppihyväksyntää koskevana direktiivinä, jolla muutetaan direktiiviä 1970/156/EY ja jonka mukaan HFC-134a poistetaan käytöstä vuonna 2011 uusissa ajoneuvotyypeissä ja vuonna 2017 uusissa ajoneuvoissa. Ajoneuvojen parannetut ilmastointijärjestelmät: Tarkistuksissa 85 ja 96 poistetaan ajoneuvojen parannettujen ilmastointijärjestelmien määritelmä kiintiöjärjestelmän poistamisen seurauksena. Komissio katsoo, että tämä määritelmä pitäisi säilyttää. Siirrettäviä kiintiöitä koskevat säännökset on kuitenkin korvattu tyyppihyväksyntää koskevilla säännöksillä, joten parannetut ilmastointijärjestelmät eivät ole enää tarpeellisia ja ne on poistettu yhteisessä kannassa. Kertomus ympäristöystävällisten ilmastointilaitteiden kehityksessä tapahtuneesta edistyksestä : Tarkistuksen 86 mukaan komission olisi annettava kahden vuoden kuluttua asetuksen voimaantulosta kertomus ympäristöystävällisten ilmastointilaitteiden kehityksestä. Yhteiseen kantaan sisältyvän tyyppihyväksyntädirektiivin 8 artiklan 1 kohdan mukaan komission on arvioitava, onko fluorattujen kasvihuonekaasujen lämmitysvaikutusta koskevia yhteisön säännöksiä syytä muuttaa. 3.2.4. Parlamentin tarkistukset, joita komissio ei hyväksy ja joita ei ole sisällytetty yhteiseen kantaan Johdanto-osan kappaleet: Tarkistuksessa 2 lisätään uusi johdanto-osan kappale, jossa viitataan Kioton pöytäkirjaan perustuviin kunkin jäsenvaltion yksittäisiin päästötavoitteisiin ja tästä johtuvaan yksilöllisten toimien tarpeeseen. Siinä ei kuitenkaan mainita, että joissain tapauksissa tarvitaan yhdenmukaistettuja toimia. Lisäksi koska osa ehdotetun asetuksen toimista kuuluu perustamissopimuksen 95 artiklan soveltamisalaan, on mahdollista, että jäsenvaltiot eivät voi täysin itsenäisesti päättää kansallisista toimenpiteistään. Johdanto-osan kappaleet: Tarkistuksessa 4 lisätään uusi johdanto-osan kappale, jossa todetaan, että fluoratuille kaasuille on olemassa vaihtoehtoja useimmissa sovelluksissa ja että tämän vuoksi olisi tärkeää rajoittaa niiden käyttö sovelluksiin, joissa vaihtoehtoja ei ole tarjolla. Ehdotetussa asetuksessa kielletään useita fluorattujen kaasujen käyttötarkoituksia ja tällaisia kaasuja sisältäviä tuotteita. Uudelleentarkastelua koskevan artiklan mukaan komission on arvioitava muita fluorattuja kaasuja sisältäviä sovelluksia. Johdanto-osan kappaleet: Tarkistuksessa 5 todetaan, että jäsenvaltiot voivat säätää kansallisista ilmoitusvelvoitteista yhteisön velvoitteiden lisäksi. Komissio ei hyväksy tätä, koska se katsoo, että tämän kysymyksen tulisi kuulua valvontamekanismin piiriin. Yhteiseen kantaan sisältyy kuitenkin yleisluonteinen johdanto-osan kappale, jossa viitataan kansalliseen raportointiin; komissio voi hyväksyä tämän. ”Uudenlaisten aerosolien” määritelmä: Tarkistuksessa 20 komission ehdottama määritelmä olisi korvattu uudella ”teknisten aerosolien” määritelmällä. Komission mielestä tätä muutosta ei ole arvioitu loppuun saakka ja se tukee yhteisessä kannassa annettua määritelmä, joka vastaa komission ehdotusta. Uusi määritelmä ”pienet tuottajat”: Komissio ei hyväksy tarkistusta 21 , koska määritelmä ei ole yhdenmukainen tyyppihyväksyntäjärjestelmän kanssa. Yleinen velvoite ehkäistä ja minimoida päästöjä: Tarkistuksen 22 osalta komissio katsoo, että 3 artikla kattaa jo tämän näkökohdan. Komissio tukee yhteistä kantaa. Liikkuvien laitteistojen tarkastaminen: Komissio hylkää tarkistuksen 25 , koska tarvittavia teknisiä ja taloudellisia arviointeja ei ole vielä tehty, ja tukee yhteistä kantaa. Palontorjuntalaitteistoja tarkastavien yksiköiden rekisteröinti: Komissio ei hyväksy tarkistusta 36 , koska se katsoo, että tämä loisi teollisuudelle ylimääräisen taakan ilman selkeitä hyötyjä. Tarkistusta ei ole sisällytetty yhteiseen kantaan. Tietojen ilmoittaminen: Komissio hylkää tarkistukset 49, 57 ja 61 , koska niissä laajennetaan tietojen ilmoittamista koskevien säännösten soveltamisalaa eikä ole selvää, mitä lisähyötyjä saataisiin fluorattujen kaasujen päästöjen arvioinnista EU:ssa. Tämä kanta on vahvistettu myös yhteisessä kannassa. Rikkiheksafluoridin käyttö magnesiumin painevalussa: Komissio hylkää tarkistuksen 64 , jossa poistetaan poikkeus, jonka mukaan kielto ei koske valua, jossa rikkiheksafluoridia käytetään alle 500 kiloa vuodessa. Tätä rajaa ei ole myöskään yhteisessä kannassa, mutta poikkeusta on tarkasteltava uudelleen 1. tammikuuta 2010 mennessä. Jäähdytys- ja ilmastointilaitteistojen markkinoille saattamisen edistäminen vero- tai muilla kannustimilla: Komissio hylkää tarkistukset 69 ja 74 , koska tällaiset verokannustimet voisivat aiheuttaa EY:n valtiontukilainsäädäntöön liittyviä ongelmia. Sellaisten verokannustimien käyttöönotto, joilla edistetään ajoneuvojen ilmastointijärjestelmien korvaamista järjestelmillä, joiden lämmitysvaikutus on alle 50: Komissio katsoo, ettei tarkistus 75 ole käytännöllinen ja tukee yhteistä kantaa. Ympäristöystävällisten ilmastointilaitteiden arviointi kahden vuoden kuluttua asetuksen voimaantulosta: Komissio ei voi hyväksyä tarkistusta 80 , koska se on liian laaja ja arviointi olisi ristiriidassa komission ehdotuksessa ja yhteisessä kannassa esitetyn uudelleentarkastelun aikataulun kanssa. Komitea: Tarkistuksen 83 mukaan perustettaisiin uusi komitea, joka käsittelisi ammattipätevyyden tunnustamista. Komissio katsoo, että asetuksella (EY) N:o 2037/2000 perustettu komitea on sopiva. Komissio hylkää myös tarkistuksen 104 , jossa esitetään uuden pysyvän komitean perustamista asetuksella (EY) N:o 2037/2000 perustetun komitean sijaan. Muutokset liitteeseen II – käyttökiellot : Tarkistuksessa 84 tehdään joukko muutoksia, jotka koskevat perfluorihiilivetyjen käyttöä palontorjuntalaitteistoissa ja uudenlaisissa aerosoleissa. Komissio hylkää nämä muutokset, koska ne heikentävät ehdotusta (perfluorihiilivedyt). Lisäksi aerosolien tapaus vaatii vielä teknistä arviointia. HFC-152a:ta sisältävät ajoneuvojen ilmastointijärjestelmät : Tarkistuksessa 108 (ja tarkistuksissa 73 ja 112) jäähdytysaineiden lämmitysvaikutuksen raja alennetaan 150:stä 50:een, mikä merkitsisi HFC-152a:n kieltämistä. Komission mielestä tämä ei ole ympäristön kannalta perusteltua. Yhteiseen kantaan sisältyvän tyyppihyväksyntädirektiivin 8 artiklan 1 kohdan mukaan komission on kuitenkin arvioitava, onko fluorattujen kasvihuonekaasujen lämmitysvaikutusta koskevia yhteisön säännöksiä syytä muuttaa. 3.2.5. Lisämuutokset, joita neuvosto on tehnyt komission ehdotukseen Oikeusperusta : Kun otetaan huomioon, että neuvosto on päättänyt muuttaa komission ehdotuksen muotoa siten, että se koostuu direktiivistä, jossa käsitellään pelkästään ajoneuvojen ilmastointijärjestelmissä käytettäviä HFC-yhdisteitä, ja asetuksesta, joka kattaa alkuperäisen ehdotuksen muun osan, komissio voi hyväksyä sen, että direktiivin oikeusperustana olisi pelkästään 95 artikla ja että asetuksen oikeusperustana olisi 175 artikla sekä 95 artikla joidenkin artiklojen osalta. Yhteinen kanta vastaa tätä näkemystä. Johdanto-osan 5 kappaleessa selvennetään, mitkä asetuksen artiklat perustuvat 95 artiklaan. Tuotteiden ja laitteiden merkitseminen: Yhteiseen kantaan sisältyy merkintöjä koskeva uusi artikla, jolla varmistetaan, ettei tiettyjä fluorattuja kasvihuonekaasuja sisältäviä tuotteita ja laitteita saateta markkinoille ilman asianmukaisia merkintöjä. Komissio vahvistaa merkintöjen muodon komiteamenettelyllä. Uudelleentarkastelu: Komissio pitää uudelleentarkastelua koskevia yksityiskohtaisia säännöksiä onnistuneina, sillä ne vahvistavat sen ehdotusta. Komissio on ilmoittanut, että sen ehdotus on vasta ensimmäinen askel, joten neljä vuotta asetuksen voimantulon jälkeen tehtävä uudelleentarkastelu on tärkeä väline, jonka avulla voidaan arvioida saavutettua edistystä ja antaa tarvittaessa uusia ehdotuksia. Voimaantulo: Yhteisen kannan mukaan asetus tulee voimaan kaksitoista kuukautta sen jälkeen, kun se on julkaistu Euroopan unionin virallisessa lehdessä . Komission ehdotus oli 20 päivää julkaisun jälkeen, mikä onkin säilytetty direktiivin voimaantulon osalta. Tämä määräajan muutos asetuksessa johtuu siitä, että useimmat liitteessä II määrätyt käyttökiellot tulevat jo voimaan asetuksen voimaantulopäivänä. Komissio voi hyväksyä tämän. 4. PÄÄTELMÄT Komissio on yhteisestä kannasta esittämässään arvioinnissa ottanut huomioon ehdotuksensa muodon muuttamisen siten, että se koostuu tyyppihyväksyntään liittyvästä direktiivistä, jossa käsitellään pelkästään ajoneuvojen ilmastointijärjestelmissä käytettäviä HFC-yhdisteitä, ja asetuksesta, joka kattaa alkuperäisen ehdotuksen muun osan. Komissio on hyväksynyt tämän muotoa koskevan muutoksen siltä pohjalta, että näitä kahta osaa käsitellään edelleen yhtenä kokonaisuutena, jonka avulla taataan alkuperäisen ehdotuksen ympäristötavoitteiden saavuttaminen. Myös neuvosto on pitänyt tärkeänä, että tämän lainsäädännön sisältöä käsitellään yhtenä kokonaisuutena, mikä käy ilmi asetuksen johdanto-osan 8 kappaleesta ja direktiivin johdanto-osan 6 kappaleesta , joissa korostetaan, että nämä säädökset olisi annettava ja julkaistava Euroopan unionin virallisessa lehdessä samanaikaisesti. Ajoneuvojen ilmastointijärjestelmiä koskevan direktiivin osalta yhteisessä kannassa on seurattu parlamentin ehdotusta, jonka mukaan fluorattujen kasvihuonekaasujen käyttö ajoneuvojen ilmastointijärjestelmissä pitäisi kieltää käyttämällä tyyppihyväksyntämenettelyä siirrettävien kiintiöiden sijasta. Vaikka komissio ei aluksi voinut hyväksyä tällaista muutosta, se on nyt päättänyt tukea tyyppihyväksyntämenettelyn käyttöä, koska parlamentti ja neuvosto olivat molemmat haluttomia hyväksymään komission ehdotuksen ja koska komission ehdotuksen yleiset ympäristötavoitteet on säilytetty. Komissio ja neuvosto eivät voineet hyväksyä parlamentin ehdotusta alentaa ajoneuvojen ilmastointijärjestelmissä käytettävien fluorattujen kaasujen lämmitysvaikutuksen raja 150:stä 50:een, koska tämä olisi merkinnyt HFC-152a:n käytön kieltämistä. HFC-152a:ta voidaan käyttää mahdollisissa vaihtoehtoisissa tekniikoissa, ja sen kieltämisestä olisi ollut vain vähäistä hyötyä ympäristön kannalta. Komissio on kuitenkin tyyppihyväksyntädirektiivin 8 artiklan 1 kohdan puitteissa sitoutunut arvioimaan, onko fluorattujen kasvihuonekaasujen lämmitysvaikutusta koskevia yhteisön säännöksiä syytä muuttaa teknisen ja tieteellisen kehityksen valossa ja antamaan asiasta kertomuksen. Yhteiseen kantaan on sisällytetty suuri osa parlamentin ensimmäisessä käsittelyssä ehdottamista tarkistuksista. Monissa niistä selvennetään ehdotuksessa käytettyjä käsitteitä ja lisätään avoimuutta ja vastuullisuutta. Komissio voi myös osana yleistä sopimusta hyväksyä eräitä parlamentin ehdottamia tarkistuksia, jotka se oli alun perin hylännyt (esim. tietojen ilmoittamista koskevissa säännöksissä), mutta jotka on hyväksytty yhteisessä kannassa sellaisinaan tai uudelleen muotoiltuina. Yhteisessä kannassa mennään myös useissa kohdin komission ehdotusta pidemmälle (esim. uudessa merkintöjä koskevassa artiklassa), mutta komissio voi hyväksyä tämän. Suurin osa parlamentin ehdottamista tarkistuksista on otettu huomioon. Erityisesti asetuksen uudelleentarkastelua koskevaa artiklaa on vahvistettu merkittävästi ja siitä on tehty yksityiskohtaisempi, mikä tarjoaa komissiolle hyödyllisen ohjenuoran, jonka avulla arvioida kaikkia asetuksessa käsiteltyjä aloja ja ehdottaa tarvittaessa jatkotoimenpiteitä. Näin ollen komissio tukee 20. kesäkuuta 2005 määräenemmistöllä vahvistettua yhteistä kantaa. LIITE Komission lausuma 10 artiklan 2 kohdan j alakohdassa tarkoitetusta uudelleentarkastelusta Komissio katsoo , että 10 artiklan 2 kohdan j alakohdassa tarkoitetussa uudelleentarkastelussa mahdollisia liitteen II osalta tarkasteltavia aloja voisivat olla: - aerosolialan sovellukset - jäähdytys-, ilmastointi- (muu kuin moottoriajoneuvoissa tapahtuva käyttö) ja lämpöpumppualan sovellukset - sekä kovat että joustavat solumuovit - palontorjuntalaitteistot ja sammuttimet. [1] Ei vielä julkaistu Euroopan unionin virallisessa lehdessä .